CELEX: C2005/132/57
Language: fi
Date: 2005-05-28 00:00:00
Title: Asia T-130/05: Dominique Albert-Bousquet'n ynnä 142 muun 14.3.2005 Euroopan yhteisöjen komissiota vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/31
            
         Dominique Albert-Bousquet'n ynnä 142 muun 14.3.2005 Euroopan yhteisöjen komissiota vastaan nostama kanne
   (Asia T-130/05)
   (2005/C 132/57)
   Oikeudenkäyntikieli: ranska
   Dominique Albert-Bousquet, kotipaikka Bryssel, ja 142 muuta virkamiestä ovat nostaneet 14.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa päätökset, joilla kantajat nimitettiin Euroopan yhteisöjen virkamiehiksi siltä osin kuin niissä vahvistetaan henkilöstösääntöjen liitteessä XIII olevan 12 artiklan mukaisella tavalla palkkaluokat, joissa heidät otetaan palvelukseen,
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kantajat, jotka kaikki on otettu palvelukseen 1.5.2004 jälkeen sellaisten avointen kilpailujen läpäisseinä henkilöinä, joita koskevat kilpailuilmoitukset julkaistiin ennen tätä päivää, riitauttavat syrjinnän, jonka he väittävät aiheutuvan siitä, että heitä koskevat, henkilöstösääntöjen muuttamisesta annetun asetuksen (EY, Euratom) nro 723/2004 liitteessä XIII olevan 12 artiklan mukaiset palkkaluokan määrittämisen edellytykset eivät ole samat kuin ne, joita sovelletaan saman avoimen kilpailun läpäisseisiin henkilöihin, jotka on otettu palvelukseen ennen tätä henkilöstösääntöjen muuttamista.
   Vaatimustensa tueksi kantajat väittävät, että
   
               —
            
            
               yhdenvertaisen kohtelun periaateta on loukattu
            
         
               —
            
            
               henkilöstösääntöjen 31 artiklan ensimmäistä kohtaa ja 29 artiklan ensimmäistä kohtaa on rikottu
            
         
               —
            
            
               henkilöstösääntöjen 5 artiklan 5 kohtaa on rikottu
            
         
               —
            
            
               luottamuksensuojan periaatetta on loukattu.
            
         Kantajat katsovat tältä osin, että yhteisön tuomioistuinten oikeuskäytännöstä käy ilmi, että saman avoimen kilpailun läpäisseiden tilanteet ovat verrattavissa keskenään ja heitä on näin ollen kohdeltava samalla tavoin. Lisäksi he ovat toimittaneet hakemuksensa, jotta heidät otettaisiin palvelukseen johonkin sellaiseen avoimena olevaan toimeen, joista on kyse niitä avoimia kilpailuja koskevissa ilmoituksissa, jotka he läpäisivät. Näin ollen heillä saattoi olla perusteltuja odotuksia tulla otetuksi palvelukseen niihin toimiin ja niissä palkkaluokissa, jotka niitä avoimia kilpailuja koskevissa ilmoituksissa on vahvistettu, jotka he ovat läpäisseet.